Datasets:

ZurabDz

/

geo_large_corpus_cleaned_v2

like 0

მე ადრეც ვამბობდი, რომ, როცა ერთად დავიწყებთ მუშაობას, ჩვენს სპორტს კიდევ უფრო უკეთესს გავხდით. ბოლო რამდენიმე კვირამ ეს დაადასტურა, აღნიშნა საიმონმა.

ამგვარი ინიციატივის ავტორი გახდა შვეიცარიელი როჯერ ფედერერი, რომელმაც განაცხადა, რომ ორგანიზაციების შერწყმა ორივეს დაეხმარება ფინანსური სირთულეების გადალახვაში, რაც კორონავირუსის პანდემიასთან არის დაკავშირებული.

წინასწარი შეფასებით, 2020 წლის მარტში, წინა წლის შესაბამის პერიოდთან შედარებით, რეალური მთლიანი შიდა პროდუქტის (მშპ) ზრდამ -2.7 პროცენტი შეადგინა, ხოლო პირველი კვარტალის საშუალო რეალური ზრდა 1.5 პროცენტით განისაზღვრა.

მარტის ეკონომიკური ზრდის წინასწარი შეფასება საქსტატმა გამოაქვეყნა.

სტატისტიკის სამსახურის ინფორმაციით, 2020 წლის მარტში, წინა წლის შესაბამის პერიოდთან შედარებით, ზრდა შეინიშნებოდა შემდეგ საქმიანობებში: მშენებლობა, ინფორმაცია და კომუნიკაცია.

კლება დაფიქსირდა განთავსების საშუალებებით უზრუნველყოფის და საკვების მიწოდების, ტრანსპორტისა და დასაწყობების, ხელოვნების, გართობის და დასვენების, საბითუმო და საცალო ვაჭრობის, საფინანსო და სადაზღვევო საქმიანობების, ელექტროენერგიის, აირის, ორთქლის და კონდიცირებული ჰაერის მიწოდების, დამამუშავებელი მრეწველობის, ასევე უძრავ ქონებასთან დაკავშირებული საქმიანობების სექტორებში.

ფოთში ახალი კორონავირუსით ინფიცირებული პირის ოჯახის წევრებს კარანტინის ვადა ამოეწურათ. თავად პაციენტი მკურნალობას ბათუმის მედალფას კლინიკაში აგრძელებს.

კარანტინში მყოფ სამ ადამიანს ხელმეორედ გაუკეთდა ანალიზი კოვიდ-19-ზე და პასუხები უარყოფითია. სამივე მათგანი უკვე ფოთში, საკუთარ ბინაში იმყოფება. ჩამოსვლამდე მათ საცხოვრებელ ადგილებს, პროფილაქტიკის მიზნით, დეზინფექცია ჩაუტარდა. რაც შეეხება ინფიცირებულ პაციენტს, თავს კარგად გრძნობს და მკურნალობას ბათუმში აგრძელებს. მას თავიდანვე არ ჰქონია გართულებები, ავადმყოფობა მსუბუქ ფორმებში მიმდინარეობს, განაცხადა ფოთის საზოგადოებრივი ჯანდაცვის ცენტრის დირექტორის მოადგილემ, ზინაიდა გაგუამ.

ბარსელონას ყოფილმა ნახევარმცველმა ანდრეს ინიესტამ უპასუხა შეკითხვას აპირებს თუ არა კარიერის დასრულებას. 35 წლის ესპანელმა აღიარა, რომ კიდევ აქვს თამაშის სურვილი.

ხანდახან ვფიქრობ წასვლაზე. მაგრამ, ჯერჯერობით, კარგ ფიზიკურ ფორმაში ვარ და მოტივაციაც გამაჩნია. ბედნიერი ვარ და ეს მაძლევს თამაშის სურვილს.

ბარსელონას საწვრთნელი ცენტრისთვის ჩემი სახელის მინიჭება? ეს დიდ პატივია ჩემთვის, მაგრამ არის კიდევ ბევრი მოთამაშე, რომლებიც ამის ღირსნი არიან. შესანიშნავი იქნებოდა იმის ხილვა, როგორ დაარქმევენ ლა-მასიას ჩემს სახელს, თქვა ინიესტამ ინსტაგრამის პირდაპირ ეთერში.

ესპანელი 2018 წლიდან იაპონიის ვისელ კობეში თამაშობს.

ქუთაისის ინფექციური საავადმყოფოში კოვიდინფიცირებულთა რიცხვი ერთით გაიზარდა.

როგორც ინფექციური საავადმყოფოს სამედიცინო ხარისხის სამსახურის ხელმძღვანელმა, ედიშერ ასათიანმა განაცხადა, კლინიკაში შეყვანილი ახალი პაციენტი საშუალო ასაკის მამაკაცია, რომელიც, სავარაუდოდ, ე.წ. წყალტუბოს კლასტერს წარმოადგენს. მას ვირუსი სეროლოგიური კვლევით აქვს დადასტურებული.

ამ დროისთვის კლინიკაში კოვიდ-19 დიაგნოზით 19 პაციენტია მოთავსებული. ინფექციური საავადმყოფოს სამედიცინო ხარისხის სამსახურის ხელმძღვანელის ინფორმაციით, რამდენიმე პაციენტი გასაწერად მზადდება.

თეთრიწყაროს მუნიციპალიტეტში კორონავირუსი 15 ადამიანს დაუდასტურდა.

ყველა შემთხვევა ე.წ. სამედიცინო კლასტერს განეკუთვნება. ერთი ახალი შემთხვევა კი, თეთრიწყაროში გუშინ დადასტურდა.

როგორც ქვემო ქართლის გუბერნატორმა, შოთა რეხვიაშვილმა განაცხადა, ლუგარის ლაბორატორიამ სულ 170 საკვლევი მასალა წაიღო აქედან 16 დადასტურდა.

ჯამურად გავრცელება შეადგენს თეთრიწყაროში 38 ფაქტს. მერიისა და საკრებულოს თანამშრომლები განეკუთვნებოდნენ მაღალი რისკის ჯგუფს, საბედნიეროდ ყველა მათგანზე პასუხი უარყოფითი ჩამოვიდა. ყველა დადასტურებული შემთხვევა ცნობილი კლასტერია. დაფიქსირებულია 200-ზე მეტი კონტაქტი, აქედან 100-ზე მეტია მჭიდრო კონტაქტი, განაცხადა შოთა რეხვიაშვილმა.

თბილისის ინფექციური საავადმყოფოს სამედიცინო დირექტორის, მარინა ეზუგბაიას განცხადებით, კორონავირუსით ინფიცირებული 22 ახალი პაციენტიდან ერთი მედიკოსია.

მისივე თქმით, ზოგადად მედიკოსების ინფიცირების რიცხვი საქართველოში მაღალი არ არის, რაც აჩვენებს, რომ მედპერსონალი თავდაცვის საშუალებებს სწორად იყენებს.

როგორც ჩემთვის ცნობილია, 22 შემთხვევიდან მხოლოდ ერთია მედპერსონალიდან ინფიცირებული. მედიკოსი, ჩვენს კლინიკაში არ არის მოთავსებული.

როგორც ჩემთვის ცნობილია, ინფიცირებული მედიკოსების რაოდენობა არ არის დიდი ციფრი, ჯერჯერობით რაღაცნაირად ვინარჩუნებთ ამას. ეტყობა, მედპერსონალი თავდაცვის საშუალებებს მეტ-ნაკლებად სწორად და ადეკვატურად იყენებს. ჩვენთან მედიკოსების ინფიცირების ხარისხი დაბალია და ვიმედოვნებთ, რომ ასე გაგრძელდება, განაცხადა ეზუგბაიამ.

მარნეულის ჯეოჰოსპიტალსის კლინიკაში ორ პაციენტს კოვიდ-19 დაუდასტურდა.

როგორც კლინიკის წარმომადგენლებმა საქართველოს პირველ არხს განუცხადეს, ორივე პაციენტი თეთრიწყაროდან არის.

ექიმების ინფორმაციით, მათი ჯანმრთელობის მდგომარეობა ამ ეტაპზე დამაკმაყოფილებელია. ორივე პაციენტს კატასტროფის ბრიგადები თბილისის სპეციალიზებულ კლინიკებში გადაიყვანენ.

ჯეოჰოსპიტალსის კლინიკიდან ლუგარის ლაბორატორიაში გუშინ დღის განმავლობაში საეჭვო სიმპტომების მქონე ხუთი პაციენტის ნიმუშები იყო გაგზავნილი. სამი ტესტის პასუხი უარყოფითია.

არგენტინული ხიმნასიას მთავარმა მწვრთნელმა დიეგო მარადონამ გაიხსენა ღმერთის ხელი, რომელიც, ფეხბურთელის აზრით, მსოფლიოს 1986 წლის ჩემპიონატის მეოთხედფინალში ინგლისის ნაკრების წინააღმდეგ გოლის გატანაში დაეხმარა.

სამშაბათს, არგენტინის საფეხბურთო ასოციაციამ გამოაცხადა მიმდინარე სეზონის ვადაზე ადრე დასრულების შესახებ, რითაც მარადონას ხიმნასია მეორე დივიზიონში გავარდნას გადაურჩა.

ეს მოხდა, ჩემი გუნდი გადარჩა! ბევრი ადამიანი ამას ახალ ღმერთის ხელს უწოდებს. მაგრამ ახლა მე ამ ხელს ვთხოვ, დაასრულოს პანდემია, რათა ხალხი დაუბრუნდეს ჯანმრთელ და ბედნიერ ცხოვრებას, თქვა არგენტინული ფეხბურთის ლეგენდამ.

ბოჭორიშვილის სახელობის კლინიკაში კოვიდინფიცირებულ პაციენტს, რომელიც ახალგაზრდა მამაკაცია, ოპერაცია ჩაუტარდა. ამის შესახებ ბოჭორიშვილის კლინიკის სამეთვალყურეო საბჭოს თავმჯდომარე მაკა სოლოღაშვილმა განაცხადა.

მისი თქმით, პაციენტს ლაპარასკოპიული ქოლეცისტექტომია ბოქსირებულ განყოფილებაში, იზოლირებულად გაუკეთდა.

გუშინ ახალგაზრდა მამაკაცს, რომელიც მესამე კვირაა, კლინიკაში მკურნალობდა, ჩაუტარდა ქირურგიული ჩარევა, კონკრეტულად, ლაპარასკოპიული ქოლეცისტექტომია. ახალგაზრდა მამაკაცს ორი დღის წინ დაეწყო შეტევითი ხასიათის ტკივილები და ორი დღის განმავლობაში მდგომარეობა გაუარესდა, ამიტომ საჭირო გახდა ქირურგიული ჩარევა. მოგეხსენებათ, ორმხრივი პნევმონია, პერსონალის საკმაოდ ახლოს შეხება მაღალ ეპიდემიოლოგიურ რისკებთან -ეს სერიოზულ რისკებს წარმოადგენდა ოპერაციისთვის. საბედნიეროდ, ბოქსირებულ სექტორში არის ცალკე საოპერაციო, სადაც იზოლირებულად მოხდა ინფიცირებული პაციენტისთვის ოპერაციის ჩატარება, განაცხადა სოლოღაშვილმა.

კლინიკის სამეთვალყურეო საბჭოს ხელმძღვანელის ინფორმაციით, პაციენტი თავს კარგად გრძნობს და მისი მდგომარეობა დამაკმაყოფილებელია.

ამასთან, როგორც მან აღნიშნა, კლინიკას სამი ახალი პაციენტი ჰყავს.

ახალი პაციენტი გვყავს სამი, მათი ოჯახის წევრები ასევე ბოჭორიშვილის კლინიკაში მკურნალობენ. ამ დროისთვის სულ კოვიდინფიცირებული 61 პაციენტი გვყავს და მათგან საყურადღებოა 13-ის მდგომარეობა, განაცხადა მაკა სოლოღაშვილმა.

მსახიობი ტომ ჰენქსი, რომელმაც ცოტა ხნის წინ კორონავირუსი გადაიტანა, თავისი პლაზმის დონორი გახდა. ამის შესახებ მსახიობმა სოციალურ ქსელ ტვიტერში დაწერა და პოსტს ფოტოებიც დაურთო.

ტომ ჰენქსსა და მის მეუღლეს, რიტა უილსონს კორონავირუსი მარტის შუა რიცხვებში დაუდასტურდათ, როდესაც ისინი ფილმის გადაღებაზე ავსტრალიაში იმყოფებოდნენ.

აღსანიშნავია, რომ კორონავირუსისგან გამოჯანმრთელებული პაციენტების პლაზმა კოვიდ-19-ის სამკურნალოდ გამოიყენება.

ბათუმში დღეს ახალი კორონავირუსით ინფიცირების ერთი შემთხვევა დადასტურდა.

აჭარის ჯანდაცვის მინისტრის, ნინო ნიჟარაძის განცხადებით, გასული დღე-ღამის განმავლობაში ლაბორატორიამ 210 ადამიანის სინჯი შეისწავლა, მათგან მხოლოდ ერთის პასუხი იყო დადებითი.

ინფიცირებული 60 წლამდე ასაკის ქალია და იგი ე.წ. ქობულეთის კლასტერს უკავშირდება.

ის ეკუთვნის ე.წ. ქობულეთის კლასტერს, ამ ხნის განმავლობაში იმყოფებოდა იზოლაციაში და სხვა პირებთან ურთიერთობა არ ჰქონია. მისი ოჯახის არც ერთი წევრი ინფიცირებული არ ყოფილა. ჯამში ე.წ. ქობულეთის კლასტერთან დაკავშირებით დადასტურებულია 36 შემთხვევა, განაცხადა ნინო ნიჟარაძემ.

უეფას აღმასკომის წევრმა არმან დუკამ განაცხადა, რომ პარი სენ-ჟერმენი და ლიონი შეძლებენ ჩემპიონთა ლიგაზე გამოსვლის გაგრძელებას იმის მიუხედავად, რომ საფრანგეთში სეზონი ვადაზე ადრე დასრულდა და ქვეყანაში ყველანაირი სპორტული ტურნირის ჩატარება სექტემბრამდე აიკრძალა. პსჟ ლიგის მეოთხედფინალშია გასული, ლიონს კი იუვენტუსთან განმეორებითი მერვედფინალი აქვს სათამაშო.

მიზანი იმაში მდგომარეობს, რომ ჩემპიონატები დასრულდეს. ყოველ შემთხვევაში ეს ის მოთხოვნაა, რომელიც უეფამ წამოაყენა. თუმცა, ეს დამოკიდებულია ყოველ ქვეყანაში არსებულ სიტუაციაზე. ზოგიერთებმა უკვე გადაწყვიტეს, რომ არ განაახლონ სეზონი, მაგრამ უეფა გადაწყვეტს, ითამაშებენ თუ არა კლუბები ევროთასებზე.

უეფას აღმასრულებელმა კომიტეტმა გადაწყვიტა, რომ თითოეული ფედერაციისთვის, რომელმაც თავისი ჩემპიონატი გააუქმა, შეიქმნება სპეციალური კომისია, რომელიც გადაწყვეტს ითამაშებს თუ არა ევროთასებზე კონკრეტული გუნდი. ვფიქრობ, პარი სენ-ჟერმენი და ლიონი ჩაამთავრებენ ჩემპიონთა ლიგას, თუნდაც, ნეიტრალურ მოედნებზე მოუწიოთ თამაში, თქვა დუკმა.

უფრო ადრე, პარი სენ-ჟერმენის პრეზიდენტმა ნასერ ელ-ჰელაიფიმ განაცხადა, რომ მისი გუნდი მზად არის თავისი მატჩები ჩემპიონთა ლიგაზე საზღვარგარეთ ჩაატაროს და არა პარიზში.

ბოლნისში კორონავირუსი ორ პირს დაუდასტურდა.

დღეს დილით მიღებული ლაბორატორიული კვლევის შედეგებით, კორონავირუსის ინფექცია ორ პირს დაუდგინდა. ისინი სოფელ სავანეთში დადასტურებული შემთხვევების კონტაქტები არიან.

ისინი კარანტინში იმყოფებოდნენ და სწორედ იქ მოხდა მათგან ბიოლოგიური ნიმუშის აღება. სოფელ სავანეთში თითქმის ორი კვირაა მკაცრი საკარანტინო რეჟიმი მოქმედებს, მას შემდეგ რაც კორონავირუსის შემთხვევა დადგინდა.

საერთო ჯამში 28 და 29 აპრილს საკვლევად გაგზავნილი იყო 34 პირის ბიოლოგიური ნიმუში. მათგან ორის ლაბორატორიული კვლევის შედეგებს დღის ბოლომდე ელოდებიან.

ამასთან, ბოლნისის ცხელების ცხელების ცენტრში მყოფ სამი პაციენტის შემთხვევაში კორონავირუსი არ დადასტურდა, ერთს კი დღის განმავლობაში აუღებენ ბიოლოგიურ ნიმუშს.

ბოლნისის მუნიციპალიტეტში ამ დროისთვის 95 დადასტურებული შემთხვევაა, მათგან ხუთი გამოჯანმრთელდა ორი გარდაიცვალა.

კარანტინში იმყოფება 113 პირი, 259 თვითიზოლაციაში.

სომხეთის ქალაქ გავარში მომხდარი დაპირისპირების საქმეზე პოლიციამ 15 ადამიანი დააკავა. როგორც სააგენტო ნიუს ამი წერს, ამის შესახებ საგამოძიებო კომიტეტის პრესსამსახურმა განაცხადა.

ადგილობრივი მედიის ცნობით, 28 აპრილს ქალაქ გავარში რამდენიმე პირმა ცეცხლი გახსნა, რის შედეგადაც დაიღუპა ორი ადამიანი, რამდენიმე კი დაიჭრა. სროლიდან რამდენიმე საათში ადგილობრივ საავადმყოფოს მოქალაქეთა ჯგუფი თავს დაესხა.

თავდამსხმელებმა საავადმყოფოს ფანჯრის მინები ჩაამსხვრიეს, ავეჯი დააზიანეს და ერთ-ერთი პაციენტის მოკვლა სცადეს. მამაკაცმა სხეულის დაზიანებები მიიღო.

როგორც მოგვიანებით გაირკვა, საავადმყოფოში შეჭრილი პირები მანამდე სროლის დროს მოკლული ორი პირის ნათესავები იყვნენ.

საქართველოს პრემიერ-მინისტრმა, გიორგი გახარიამ; პრეზიდენტმა, სალომე ზურაბიშვილმა; პარლამენტის თავმჯდომარე არჩილ თალაკვაძემ და თავდაცვის მინისტრმა, ირაკლი ღარიბაშვილმა, თავდაცვის ძალების დღესთან დაკავშირებით, საქართველოს ტერიტორიული მთლიანობისთვის ბრძოლებში დაღუპული გმირთა მემორიალი ყვავილებით შეამკეს.

საქართველოს ხელისუფლების უმაღლესი თანამდებობის პირებმა პატივი მიაგეს დაღუპული გმირების ხსოვნას.

ქართული ჯარის დაარსებიდან 29 წელი გავიდა. 1990 წლის დეკემბერში უზენაესი საბჭოს დადგენილებით ეროვნული გვარდია შეიქმნა. 1991 წლის 24 აპრილის განკარგულებით კი, წვევამდელთა სავალდებულო სამხედრო სამსახურში გაწვევის ბრძანება გამოიცა. 30 აპრილს გაწვევა ოფიციალურად დაიწყო და აქედან თანამედროვე ქართული ჯარის ისტორია იწყება.

საფრანგეთის პრეზიდენტი ემანუელ მაკრონი ესპანეთში, იტალიაში, გერმანიასა და ინგლისში, საფეხბურთო სეზონის გაგრძელების წინააღმდეგია წერს გაზეთი პარიზიენი.

წყაროს ცნობით, საფრანგეთის მთავრობის მაღალჩინოსნები ევროპული ქვეყნების კოლეგებთან სეზონის ნაადრევად დასრულების თაობაზე მოლაპარაკებებს აწარმოებდნენ.

შეგახსენებთ, რომ სამშაბათს საფრანგეთის პრემიერ-მინისტრმა ფილიპმა გამოაცხადა, რომ სექტემბრამდე ქვეყნის ტერიტორიაზე მსხვილი სპორტული ტურნირების ჩატარება აიკრძალა. აკრძალვა შეეხო საფრანგეთის საფეხბურთო ჩემპიონატსაც. მანამდე იგივე ნაბიჯი ბელგიისა და ნიდერლანდების საფეხბურთო ფედერაციებმა გადადგეს.

უკრაინაში ბოლო ერთი დღის განმავლობაში კოვიდ-19-ით ინფიცირებული 11 ადამიანი გარდაიცვალა. შესაბამის მონაცემებს უკრაინის ჯანდაცვის სამინისტრო ავრცელებს. მათივე ინფორმაციით, გამოვლენილია კორონავირუსის 540 ახალი შემთხვევა.

უწყების მონაცემებით, სულ ქვეყანაში კოვიდ-19-ით ინფიცირება დაუდასტურდა 10 406 ადამიანს. დაავადებულთაგან 261 გარდაიცვალა. გამოჯანმრთელდა 1 238 პაციენტი, მათგან 135 ბოლო ერთ დღეში განიკურნა.

თბილისის ინფექციური საავდმყოფოს სამედიცინო დირექტორის, მარინა ეზუგბაიას განცხადებით, საქართველოში ბოლო 24 საათში გამოვლენილი კორონავირუსის 22 ახალი შემთხვევიდან დიდი ნაწილი ე.წ. თეთრიწყაროს კლასტერს უკავშირდება.

კერძოდ, ეზუგბაიას თქმით, 15 არის ე.წ. თეთრიწყაროს კლასტერიდან, სამი სავანეთიდან, ხოლო დანარჩენი ბოლნისის კლასტერებია.

თავად ინფექციურ საავადმყოფოში ამ დროისთვის 43 ინფიცირებული მკურნალობს, მათგან ოთხი კლინიკაში გუშინ უკვე დადასტურებული დიაგნოზით შეიყვანეს.

ეზუგბაიას განმარტებით, კოვიდის-ცენტრებში ამჟამად 361 პაციენტი იმყოფება.

დილის მონაცემებით გვქონდა 517 დადასტურებული შემთხვევა, 24 საათში დაგვემატა 22 ახალი შემთხვევა და გვაქვს 539. ასევე, 10 გამოჯანმრთელებული დაგვემატა გახდა 178. 22 ახალი დადასტურებული შემთხვევიდან დიდი უმეტესობა -15 არის თეთრიწყაროს კლასტერიდან, სავანეთიდან არის სამი, დანარჩენი ბოლნისია. ჩვენ გუშინ დღე-ღამეში ოთხი დადასტურებული შემოგვემატა და ამჟამად გვყავს 43 დადასტურებული შემთხვევა, ორი თეთრიწყაროდანაა, ორი ბოლნისიდან, განაცხადა ეზუგბაიამ.

ამასთან, ეზუგბაიას თქმით, ინფექციურ საავადმყოფოს კიდევ სამი ახალი გამოჯანმრთელებული პაციენტი ჰყავს.

შესაბამისად, ინფექიურ საავადმყოფოში განკურნებულთა რიცხვი ამ დროისთვის 65-ს შეადგენს, ქვეყნის მასშტაბით კი -178-ია.

რაც შეეხება პაციენტების ჯანმრთელობის მდგომარეობას, მარინა ეზუგბაიას თქმით, მათ ცენტრში მოთავსებული ოთხი ახალი პაციენტი ამ დროისთვის ფასდება, როგორც საშუალო სიმძიმის და მათ გაფართოებული კვლევები ჩაუტარდებათ.

ამასთან, ეზუგბაიას განმარტებით, ინფექციურ საავადმყოფოს ამ ეტაპზე სამი მძიმე პაციენტი ჰყავს.

გვყავს სამი პაციენტი მძიმე პნევმონიით. დანარჩენების მდგომარეობა უკვე საშუალო და მსუბუქია. ამ სამი პაციენტიდან ერთ-ერთი ასაკობრივად არის რისკჯგუფში, მეორესთან თანარსებული დაავადებაა, დიაბეტის სახით, დანარჩენ ორთან ამ თვალსაზრისით სიტუაცია სტაბილურია, დასძინა ეზუგბაიამ.

საავტომობილო გზების დეპარტამენტის ინფორმაციით, რიკოთის საუღელტეხილო გზაზე ხიდებისა და გვირაბების მშენებლობა ინტენსიურ რეჟიმში გრძელდება.

დეპარტამენტი აცხადებს, რომ სამუშაოები, ახალი კორონავირუსის გავრცელების პრევენციის მიზნით, პრემიერ-მინისტრის ხელმძღვანელობით მოქმედი უწყებათაშორისი საბჭოს დავალებით, ჯანდაცვის სამინისტროს მიერ შემუშავებული სპეციალური რეკომენდაციების შესაბამისად ხორციელდება. ობიექტებზე ტარდება თერმოსკრინინგი და გათვალისწინებულია უსაფრთხოების ყველა ზომა.

სამშენებლო სამუშაოები რიკოთის საუღელტეხილო გზის ჩუმათელეთი-ხევის 11.7 კმ-იან, ხევი-უბისას 12.2 კმ-იან და უბისა-შორაპანის 13 კმ-იან მონაკვეთებზე მიმდინარეობს. რაც შეეხება მეოთხე, შორაპანი-არგვეთას მონაკვეთს, ხელშეკრულება გაფორმებულია და სამუშაოები უახლოეს მომავალში დაიწყება.

რიკოთის საუღელტეხილო გზის მშენებლობის ფარგლებში, საერთო ჯამში დაგეგმილია 51.6 კმ-მდე სიგრძის გზის მშენებლობა, რომელიც 96 ხიდსა და 53 გვირაბს მოიცავს. საერთო ჯამში რიკოთის საუღელტეხილო გზის მშენებლობის დასრულება დაგეგმილია 2022-2023 წლისთვის.

რიკოთის საუღელტეხილო მონაკვეთის მოდერნიზება უმნიშვნელოვანესია საგზაო ქსელის განვითარებისა და თანამედროვე სტანდარტებთან შესაბამისობაში მოყვანის კუთხით. ახალი გზა ითვალისწინებს საგზაო უსაფრთხოების ყველა თანამედროვე სტანდარტს, ხოლო მისი პარამეტრები უზრუნველყოფს სიჩქარის გაორმაგებას, უსაფრთხოების სრული დაცვით, რაც საბოლოო ჯამში აღმოსავლეთ-დასავლეთის დერეფნის დასრულებისას მგზავრობის დროს გაანახევრებს. თუ დღეს, წითელი ხიდიდან-სარფამდე მანძილის გავლას სჭირდება 8 საათი, სამომავლოდ დასჭირდება 4-4.5 საათი, აცხადებენ გზების დეპარტამენტში.

საფეხბურთო კლუბ გაგრას ვიცე-პრეზიდენტი გოდერძი ჩიხრაძე საქართველოს პირველ არხთან აცხადებს, რომ ჩემპიონატის განახლებას აგვისტოში იმედოვნებს.

არსებული ვითარებიდან და მთავრობის დადგენილებებიდან გამომდინარე, მიმაჩნია, რომ ყველაზე რეალური გარდამავალი ჩემპიონატის ჩატარებაა, ხოლო ეროვნული ლიგის გათამაშება აგვისტოში თუ განახლდება ამბობს საქართველოს პირველ არხთან ჩიხრაძე.

მისი თქმით, გუნდებს სხვადასხვა პოზიცია გააჩნიათ და ამის მოტივებიც დაასახელა: ზოგიერთი გუნდის ხელმძღვანელს სურს, რომ წელს ჩატარებული ორი ტურის შედეგები განულდეს. ზოგს ეს არ აწყობს. . მაგალითად, ქობულეთის შუქურამ საწყის ორ ტურში 6 ქულა დააგროვა, ზოგიერთმა კი ქულაც ვერ აიღო, მოკლე ჩემპიონატის დროს კი, 6 ქულა დიდი უპირატესობა იქნება. ამიტომ აზრთა სხვადასხვაობაა. ფეხბურთის ფედერაცია ვითარებას აფასებს და დარწმუნებული ვარ, ოპტიმალურ და სამართლიან გადაწყვეტილებას მიიღებს.

გაგრას ვიცე-პრეზიდენტმა ჩემპიონატის განახლების და ფორმატის ის ვარიანტი დაასახელა, რომელიც მისი აზრით ოპტიმალურია: ეს ჩემი აზრია და თავს არავის ვახვევ. მიმაჩნია, რომ ჩემპიონატი ორ წრედ უნდა ჩატარდეს, ლიგიდან არავინ არ უნდა გავარდეს და ეროვნულ ლიგაშიც არავინ უნდა დაწინაურდეს. თუ ასე არ მოხდება, წელს ჩატარებული ორი ტურის შედეგები უნდა განულდეს და ჩემპიონატი ორ წრედ ჩატარდეს.

ფოთის ორივე საკონტროლო-გამშვებ პუნქტზე ავტომანქანების შემოწმება, დეზინფექცია და მგზავრთა თერმოსკრინინგი გრძელდება.

ფოთის მერის, გოჩა კურდღელიას განცხადებით, საკოორდინაციო შტაბი აქტიურ რეჟიმში აგრძელებს მუშაობას.

ფოთში სტაბილურად მუშაობს ყველა სტრატეგიული ობიექტი. მოქალაქეები მოგვმართავენ საჭიროებების მიხედვით და ჩვენ ვეხმარებით მათ. ჩვენ მუდმივ კონტაქტზე ვართ გადამზიდავ კომპანიებთან. მთავარი მოთხოვნა და რეკომენდაციაა, დატვირთვისა თუ გადაზიდვის პროცესი განხორციელდეს სტანდარტების დაცვით. მე კიდევ ერთხელ მოვუწოდებ მოსახლეობას, თავი შეიკავონ ქუჩებში გადაადგილებისაგან და დარჩნენ სახლში, განაცხადა ფოთის მერმა, გოჩა კურდღელიამ.

გერმანიაში ბოლო 24 საათში კორონავირუსის 1 478 ახალი შემთხვევა გამოვლინდა. შესაბამის მონაცემებს რობერტ კოხის ინსტიტუტი ავრცელებს. უკვე ზედიზედ მეოთხე დღეა, გერმანიაში კორონავირუსით ინფიცირებულთა რაოდენობა მზარდია.

ბოლო დღე-ღამის განმავლობაში გერმანიაში გარდაიცვალა 173 ინფიცირებული. მსხვერპლთა საერთო რაოდენობა 6 288-მდე გაიზარდა.

ქვეყანაში გამოვლენილია კორონავირუსით ინფიცირების თითქმის 160 000 შემთხვევა, თუმცა, პაციენტების 75 პროცენტი უკვე განკურნებულია. გერმანიაში რჩება ინფიცირების 34 672 აქტიური შემთხვევა.

ზვიად ბურძენიძე ბელარუსში ცხოვრობს, მაგრამ გამოცემა პრესბოლთან განაცხადა, რომ ერთა ლიგის ნახევარფინალში საქართველოსა და ბელარუსის შეხვედრისას მხარს სამშობლოს დაუჭერს.

ის საქართველოში უცნობი მოთამაშეა, რომელსაც ბელარუსული გამოცემა პრესბოლი საფეხბურთო კლუბ ლიდას ქართველ ლეგენდას უწოდებს. 51 წლის ვეტერანი ფეხბურთელი ჭიათურელია, 90-იან წლებში ბელარუსში გადავიდა, სადაც უმაღლესი ლიგის მაშინდელი გუნდის, ლიდას ლიდერი იყო და კლუბის ისტორიაში საუკეთესო ბომბარდირია 201 მატჩში 68 გოლი გაიტანა.

მიუხედავად იმისა, რომ ბელარუსში ვცხოვრობ და არ მსურს ჩემი ბელარუს მეგობრებს გული ვატკინო, სამშობლო ყველაფერია და საქართველოს ვუგულშემატკივრებ. პროგნოზი? შანსი 50-დან 50-ზეა, ვისაც გაუმართლებს, ის გაიმარჯვებს. ბელარუსის ეროვნულ გუნდს თბილისში დახვდება სავსე სტადიონი, რომლისგანაც საქართველოს ნაკრებს გიჟური მხარდაჭერა ექნება. ქართველებმა მქუხარე და შთამბეჭდავი მხარადჭერა იციან ამბობს ზვიად ბურძენაძე.

მას კითხვა რუსეთთან კონფლიქტზეც დაუსვეს: ჩემი მშობლიური სოფელი სამაჩაბლოს მახლობლად მდებარეობს, სადაც კონფლიქტი მოხდა. რა დამოკიდებულება უნდა მქონდეს? როგორ შეიძლება სამაჩაბლო, სადაც 20 ათასი ადამიანი ცხოვრობს, ცალკე რესპუბლიკა იყოს? მხოლოდ რუსეთში მოიგონეს, რომ ომი საქართველომ დაიწყო, მთელს მსოფლიოში კი ყველაფერი კარგად ესმით. იმ რეგიონიდან ყველა ქართველი გააძევეს, სოფლები დაბომბეს.

ქუთაისში, კლინიკა ბომონდის ცხელების ცენტრში აფხაზეთიდან კატასტროფის ჯგუფის მიერ შეყვანილი 32 წლის ქალის ლაბორატორიული კვლევის შედეგებს ელოდებიან.

კლინიკის დირექტორის მამუკა მიქაძის ინფორმაციით, 30 კვირის ორსული კლინიკაში მძიმე მდგომარეობაში შეიყვანეს. პაციენტს გადაუდებელი აუცილებლობის გამო, ნაადრევი საკეისრო კვეთა ჩაუტარდა.

მისივე თქმით, ამ დროისათვის პაციენტი რეანიმაციაში, ბოქსირებულ განყოფილებაშია მოთავსებული, ხოლო ახალშობილი ბავშვთა რეანიმაციაში იმყოფება. მათი ჯანმრთელობის მდგომარეობა სტაბილურია.

კლინიკა ბომონდის ცხელების ცენტრში ამ ეტაპზე ხუთი საეჭვო პაციენტის ლაბორატორიული კვლევის შედეგებს ელოდებიან.

კორონავირუსის გავრცელებასთან დაკავშირებით გურიის რეგიონში მოსახლეობისთვის სურსათის გადაცემა გრძელდება. სასურსათო პაკეტები, რომელიც ბიზნესსექტორმა ოზურგეთის მუნიციპალიტეტს გადასცა, 50 მოწყვლადი კატეგორიის ოჯახს დაურიგდა.